#### KISKŐRÖS VÁROS POLGÁRMESTERE

#### ELŐTERJESZTÉS

(a Képviselő-testület 2017. november 22-i ülésére)

**TÁRGY: A 2636/1. HRSZ-ON NYILVÁNTARTOTT, KIVETT NAPKÖZI TULAJDONJOG ÁTRUHÁZÁSA ADÁSVÉTEL ÚTJÁN**

Kiskőrös Város Önkormányzata a 147/2017. számú határozatával hozzájárult az Önkormányzat tulajdonát képező Kiskőrös belterületi 2636/1. hrsz-on nyilvántartott 1659 m2 alapterületű, az önkormányzat korlátozottan forgalomképes törzsvagyonát képező kivett napközi forgalomképes üzleti vagyonná történő átminősítéséhez, valamint értékesítésre történő kijelöléséhez.

Az önkormányzati vagyonról, a vagyon hasznosításáról szóló 26/2012. (XII. 19.) önkormányzati rendelet (a továbbiakban: Rendelet) 14. § (1) bekezdése alapján az önkormányzati vagyon körébe tartozó vagyontárgy tulajdonjogának átruházására irányuló döntést megelőzően a vagyontárgy forgalmi értékének meghatározásáról a Polgármesteri Hivatal az általa megjelölt szakértő útján gondoskodik.

Fent nevesített ingatlan forgalmi értékét a független ingatlanforgalmi szakértő nettó 51.000.000,-Ft összegben állapította meg.

A Rendelet 12. § (4) bekezdés a) pontja alapján a nettó 10.000.000,-Ft egyedi értéket meghaladó vagyont értékesíteni a nemzeti vagyonról szóló törvényben foglaltak figyelembevételével, a Képviselő-testület általi kijelölést követően nyilvános versenytárgyalás útján lehet. A tulajdonjog átruházás szerződésben foglalt feltételeinek elfogadásáról a Képviselő-testület dönt.

A versenytárgyalásra történő felhívásra egy érvényes pályázat érkezett. A 2017. november 02. napján lefolytatott versenytárgyalás eredményeképpen fenti ingatlan vételára 51.000.000,-Ft, melyet a Divino Hungary Kereskedelmi és Szolgáltató Kft., mint érvényes pályázatot benyújtó vevő azt követően fizet meg egy összegben, miután a nemzeti vagyonról szóló 2011. évi CXCVI. törvény értelmében a Magyar Állam lemond elővásárlási jogáról vagy nem nyilatkozik az elővásárlási jogról.

Fentiekre tekintettel javaslom, hogy a Képviselő-testület járuljon hozzá a 2636/1. hrsz-on nyilvántartott 1659 m2 alapterületű, kivett napközi rendeltetésű ingatlan tulajdonjogának adásvételi szerződéssel történő átruházásához a Divino Hungary Kereskedelmi és Szolgáltató Kft. részére.

**Kiskőrös, 2017. november 14.**

 **Domonyi László sk.**

 **polgármester**

## HATÁROZAT-TERVEZET

A Képviselő-testület

1. hozzájárul Kiskőrös Város Önkormányzata tulajdonát képező Kiskőrös belterület 2636/1. hrsz-on nyilvántartott 1659 m2 alapterületű, kivett napközi rendeltetésű, 1659 m2 alapterületű ingatlan tulajdonjogának határozat-tervezet mellékletét képező adásvételi szerződés szerinti átruházásával a Divino Hungary Kereskedelmi és Szolgáltató Kft. részére 51.000.000,-Ft értékben,
2. felhatalmazza polgármestert az adásvételi szerződés aláírására, továbbá az adásvétellel kapcsolatos jognyilatkozatok megtételére, valamint a tulajdonjog ingatlan-nyilvántartásban történő átvezetésére.

**Felelős:** polgármester

**Határidő:** azonnal